சையத் சுல்பிகர் ஹஷ்மி

சையத் சுல்பிகர் ஆசுமி (Syed Zulfikar Hashmi) இந்தியாவின் கர்நாடக மாநிலத்தின் பீதரைச் சேர்ந்த ஓர் அரசியல்வாதி ஆவார். 1994 ஆம் ஆண்டு நடைபெற்ற சட்டமன்றத் தேர்தலில் பகுசன் சமாச்சு கட்சியின் வேட்பாளராக சட்டமன்றத் தேர்தலில் போட்டியிட்டு வெற்றி பெற்ற தென்னிந்தியாவின் முதல் தலைவராக அறியப்படுகிறார். குறிப்பாக 1992 ஆம் ஆண்டில் பாபர் மசூதி இடிக்கப்பட்ட பின்னர், இவரது வெற்றிக்கு தலித் மற்றும் முசுலிம் சமூகங்கள் பெருமளவில் ஆதரவளித்தன. முதலில் இவர் சனதா தளம் கட்சியிலும் பின்னர் மதச்சார்பற்ற சனதா தளம் கட்சியிலும் சேர்ந்தார். பின்னர் நடந்த தேர்தல்களில் இவரால் ஓர் இடத்திலும் வெற்றி பெற  முடியவில்லை. தலித் மற்றும் முசுலிம் சமூகங்களுக்கு இடையிலான ஒற்றுமைக்காக இவர் வாதிட்டார். கட்சி மாறியதால் காலப்போக்கில் இவரது அரசியல் செல்வாக்கு குறைந்தது. சிறுநீரகக் கோளாறால் பாதிக்கப்பட்டு 2021 ஆம் ஆண்டு ஏப்ரல் மாதம் 20 ஆம் தேதியன்று இறந்தார். இவருக்கு மனைவி மற்றும் ஐந்து குழந்தைகள் உள்ளனர்.

 மேற்கோள்கள் 

பகுப்பு:இந்திய அரசியல்வாதிகள்
பகுப்பு:கர்நாடக அரசியல்வாதிகள்
பகுப்பு:ஜனதா தளம் அரசியல்வாதிகள்